b'\n_START_ARTICLE_\nYari\n_START_PARAGRAPH_\nYari (\xe6\xa7\x8d) var et japansk v\xc3\xa5ben, der kan sammenlignes med et spyd._NEWLINE_I kamp var det ofte de lavest rangerede, b\xc3\xa5de i samfundet og i h\xc3\xa6ren, der bar en yari: de s\xc3\xa5kaldte Ashigaru (fodtropper). Ashigaru var rygraden i den japanske h\xc3\xa6r, og var "linje-infanteri", der skulle s\xc3\xb8rge for at holde linjen i forsvar og i offensiv udmatte fjenden inden det seri\xc3\xb8se angreb gik ind. Ashigaru var for det meste fattige b\xc3\xb8nder, yarien var derfor ogs\xc3\xa5 det mest almindelige v\xc3\xa5ben p\xc3\xa5 slagmarken, fordi h\xc3\xa6rens og samfundets elite, samuraierne, ofte foretrak at k\xc3\xa6mpe med en katana. Nogle samuraier benyttede dog ogs\xc3\xa5 en anden form for yari, en kortere type med st\xc3\xb8rre henblik p\xc3\xa5 offensiv brug._NEWLINE_Kampstilen at benytte en yari bliver kaldt Soujutsu. Yarier varierede i form og l\xc3\xa6ngde, hvor den l\xc3\xa6ngste kunne v\xc3\xa6re seks meter og den korteste en meter. Yarien blev muligvis opfundet i Kina, og blev n\xc3\xa6vnt i japanske kilder i 1334, men blev f\xc3\xb8rst et popul\xc3\xa6rt v\xc3\xa5ben 1400-tallet. I Japans fredelige Edo-periode (1603-1868) blev yarien upopul\xc3\xa6r (is\xc3\xa6r p\xc3\xa5 grund af den japanske h\xc3\xa6rs professionalisering, der gjorde d\xc3\xa5rligt tr\xc3\xa6nede spydb\xc3\xa6rerer un\xc3\xb8dvendigt), og i takt med at krudtet blev mere og mere anvendeligt mistede yarien sin v\xc3\xa6rdi, og genvandt den aldrig siden.'